ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
19 ส.ค. 2558

สรุปตลาดภาคเช้า 
ตลาดภาคเช้าปิดปรับตัวเพิ่มขึ้น ดีกว่าตลาดรอบบ้าน โดยตลาดไทยได้แรงรีบาวด์เล็กๆจากการปรับตัวลงแรงวานก่อน สำหรับกลุ่มที่ปรับตัวขึ้นเด่นในภาคเช้าคือกลุ่ม ICT นำโดย True ปิดตลาดภาคเช้าดัชนีเปลี่ยนแปลง +5.43 จุด มาที่ระดับ 1,378.04 จุด ด้วยมูลค่าการซื้อขายที่ระดับ 2.3 หมื่นล้านบาท
แนวโน้ม ภาคบ่าย
ประเมินดัชนีมีแนวโน้มทรงตัวในภาคบ่าย มองตลาดเริ่มคลายกังวลจากการก่อการร้าย สังเกตได้จากหุ้นกลุ่มสายการบินมีการเคลื่อนไหวทั้งบวกและลบ ทำให้มองว่านักลงทุนเริ่มมองว่าปัจจัยได้สะท้อนไปในราคาหุ้นแล้ว โดย THAI, AAV, NOK ปิดเพิ่มขึ้นในช่วงปิดภาคเช้า มองหุ้นกลุ่มอิเล็คทรอนิกส์ (KCE, SVI, SMT) กลุ่มส่งออกอาหาร (TUF, CPF, GFPT) น่าสนใจ โดยมองได้ประโยชน์จากค่าเงินบาทที่อ่อนค่า
 
วิเคราะห์ทางเทคนิค
PT                 ราคาปิด   9.65 บาท
แนวรับ 9.55 บาท     แนวต้าน  10.50 บาท
แนว cut loss หากใกล้จะหลุด 9.35 บาท
กราฟของ PT อ่อนตัวลงต่ำสุดในรอบ 9 เดือน และสัญญาณทางเทคนิคในระยะสั้นเกิด Oversold แล้ว  การปรับตัวลงหลุดแนวฐานราคา และเกิดการโค้งตัวขึ้นทางเทคนิคนี้จะทำให้ราคาหุ้นดีดตัวกลับไปยังแนวกรอบราคาฐานเดิม โดยมีแนวต้าน 10.50 บาท ราคาตรงนี้ถือเป็นไม้แรกของการซื้อ  แนะนำสะสม
 
เด็กแนว
MBAX  หุ้นถุงอนามัยตัวนี้อย่านึกว่าธรรมดา เอาแค่ตัวธุรกิจอย่างเดียวก็ถือว่าโดดเด่นแล้ว เพราะเป็นผู้ผลิตถุงพลาสติกสำหรับบรรจุเครื่องอุปโภค บริโภค  ถุงซิปล็อค  ถุงบรรจุอาหารคุณภาพสูง  ซึ่งมีความต้องการมากในปัจจุบัน ทั้งในและต่างประเทศ ยอดสั่งซื้อทะลัก  ได้ประโยชน์จากต้นทุนเม็ดพลาสติกที่ถูก น้ำมันที่ต่ำลง ขณะที่ราคาขายแม้จะต้องปรับลงตาม แต่ต้นทุนลดฮวบ ทำให้ margin ก้าวกระโดดจาก 1.9% ในไตรมาสแรก เป็น 7% ในไตรมาส 2 ถือว่าเป็นอัตราที่เพิ่มขึ้นอย่างแรง  หากนับ Q2 เป็นเกณฑ์ในการประเมินต่อไป จะได้กำไรทั้งปีไม่ต่ำกว่า 80 ล้านบาท มี EPS ราว 0.62 บาท ทุบสถิติกำไรที่เคยทำได้ และเนื่องจากอยู่ในกลุ่ม MAI อีกทั้งหาคู่แข่งทัดเทียมยาก  หากให้ PE ระดับ 15 เท่าขอบอกว่าราคาเป้าหมายของราคาควรจะเป็น 9.35 บาทเลยครับท่าน ราคาหุ้นที่ปรับขึ้นมาตรงนี้ถือว่าเป็นการเริ่มต้นของรอบใหม่ หลังจากที่ราคาร่วงมาจาก 8 บาทช่วงปีก่อน ด้วยมีข่าวว่าจะโดน back door  ส่วนจะโดนแทงข้างหลังจริงหรือไม่ต้องมาตามดูกัน  เพราะหุ้นมีขนาดเล็ก ขณะที่งบการเงินโตเด่นแบบนี้ ใครๆ  ก็หมายตา